CENTEL วิ่งฉิวกว่า 5% โบรกฯแนะ “ซื้อ” ชูเป้า 55.50 บ. คาดรายได้เดือนนี้โตเด่น
CENTEL วิ่งฉิวกว่า 5% โบรกฯแนะ "ซื้อ" ชูเป้า 55.50 บ. คาดรายได้เดือนนี้โตเด่น โดย ณ เวลา 15.09 น. ราคาอยู่ที่ 46.50 บาท บวก 2.25 บาท หรือ 5.08% สูงสุดที่ 46.50 บาท ต่ำสุดที่ 44.50 บาท มูลค่าซื้อขายที่ 112.67 ล้านบาท
28 พ.ค. 2561

ผู้สื่อข่าวรายงานว่า บริษัท โรงแรมเซ็นทรัลพลาซา จำกัด (มหาชน) หรือ CENTEL ณ เวลา 15.09 น. ราคาอยู่ที่ 46.50 บาท บวก 2.25 บาท หรือ 5.08% สูงสุดที่ 46.50 บาท ต่ำสุดที่ 44.50 บาท มูลค่าซื้อขายที่ 112.67 ล้านบาท

ด้าน บล.ซีจีเอส-ซีไอเอ็มบี ระบุในบทวิเคราะห์ (25 พ.ค.) แนะนำ “ซื้อ” CENTEL ราคาเป้าหมาย 55.50 บาท/หุ้น โดยมองว่าธุรกิจโรงแรมที่อ่อนแอใน Maldives อาจใช้เวลาในการฟื้นตัว
อย่างไรก็ตาม คาดว่าโรงแรมในประเทศไทยของ Centel จะเห็น RevPar (Revenue Per Available Room คืออัตราส่วนที่นิยมที่ใช้วัดประสิทธิภาพทางการเงินของธุรกิจ) กระโดดกลับขึ้นมาใน เดือนพฤษภาคม 2561 ซึ่งจะช่วยสนับสนุนความอ่อนแอที่ Maldives
ขณะที่ประมาณการรายได้ค่อนข้าง conservative ซึ่งตอนนี้มองว่าการแข่งขันก็มีแนวโน้มจะดุเดือดกว่าที่คาดไว้ ดังนั้นจึงตัดประมาณการมาร์จิ้น ซึ่งลดกำไรปี 61-62 ลง 2-7%
โดยคงคำแนะนำ “ซื้อ” ที่ราคาเป้าหมาย 55.50 บาท (29.5x CY19F P/E หรือเฉลี่ย 5 ปี)